‘n Witman is Vrydagaand koelbloedig op ‘n hoewe in Mnandi, Centurion, deur swart aanvallers doodgeskiet. | SAUK.co.za - Nuus.info
Pa hoor seun se doodskote
Dis nou oorlog, sê die pa van ’n man wat Vrydagaand op ’n hoewe in Mnandi, Centurion, vermoor is.
“Ek gaan vir my ’n f****n groot geweer koop. It’s not gonna happen here again.Hulle kom sommer hier in en skiet my seun,” het ¬Douglas Morgan (72) gister gesê ná die moord op sy seun, Mathew (43).
Omstreeks 20:00 het Douglas en Willem van Beest van Andel (41), ’n mede-inwoner, drie skote gehoor.
“Ek het eers gedink dis vuurwerk,” sê Van Beest Van Andel.
Willem sê die aanvallers het hoodies aangehad, maar hy is onseker of albei gewapen was.
Een van die skote het die boom langs Willem getref. Die koeël wat in die boom vasgesit het, is van ’n 9 mm-pistool.
Mathew se lyk is op die stoep van sy huis gevind. Hy het vermoedelik ook ’n geluid buite gehoor en gaan ondersoek instel. Die stoepdeur het oopgestaan en hy het deels in die huis gelê.
’n Skootrekenaar is uit sy huis gesteel.
Willem woon al 16 jaar op die hoewe en sê daar was al probleme met inbrake, maar dié was die ergste voorval. “Niemand het tot nou seergekry nie.”
Willem het nog nie sedert die voorval geslaap nie. “My vrou en my kinders voel onveilig.”
“Sy kinders was sy lewe,” sê Willem.
« Hani-vrou woedend vir regter
EFF word inspireer deur Zimbabwe »